Στο πρωτάθλημα της **Ε.Π.Σ. Πειραιώς 1939-40** πρωταθλητής αναδείχθηκε ο **Ολυμπιακός**, αλλά στο πανελλήνιο πρωτάθλημα προκρίθηκαν και οι δύο επόμενοι σύλλογοι, Εθνικός και Προοδευτική. Ο αριθμός των σωματείων-μελών της Ένωσης παρέμεινε 17, όπως είχε διαμορφωθεί από την περίοδο 1938-39

Α΄ κατηγορία
------------

Μετείχαν 6 σύλλογοι και το πρωτάθλημα κατέκτησε ο Ολυμπιακός με 9 νίκες και μία ήττα, τη δεύτερη αγωνιστική από τον Εθνικό με 0-2. Για το νότιο όμιλο του πανελληνίου πρωταθλήματος προκρίθηκαν και οι Εθνικός, Προοδευτική. Όπως και την προηγούμενη χρονιά, υπήρξε η ιδιαιτερότητα πως οι σύλλογοι μετέφεραν στο εθνικό πρωτάθλημα τα μεταξύ τους αποτελέσματα από το τοπικό. Έτσι, αφενός δεν συναντήθηκαν ξανά και ελαττώθηκαν οι αγωνιστικές του εθνικού, αφετέρου η θέση τους στον όμιλο του τελευταίου καθόριζε και την τύχη τους στο τοπικό πρωτάθλημα (δηλαδή εάν θα υποβιβάζονταν από αυτό για τη νέα περίοδο). Για δεύτερη συνεχόμενη χρονιά ίσχυσε το βαθμολογικό σύστημα 3-2-1 (αντί του 2-1-0), το οποίο καθιερώθηκε για πολλές δεκαετίες. Τελικά, δεν υποβιβάστηκε κάποιος σύλλογος, διότι την επόμενη χρονιά υπήρξε αύξηση του αριθμού τους στην Α΄ κατηγορία ΕΠΣΠ από 6 σε 7.

* **Πρωταθλητής**:
	+ **Ολυμπιακός**
	+ *Σύνθεση*: Γραμματικόπουλος (τερμ.), Παύλου, Μαλεύρης, Αλιφραγκής, Βαγιακάκος, Κορσιάνος, Δεπούντης, Σαρηγιάννης, Βάζος, Θ. Συμεωνίδης, Αναματερός, Μαράτος, Ράγγος.

### Βαθμολογία

| Ομάδα | Αγώνες | Βαθμοί | Τέρματα |
| --- | --- | --- | --- |
| **1. Ολυμπιακός**  | **10**  | **28**  | **49-10**  |
| **2.** Εθνικός Πειραιώς 1 | 10 | 26 | 21-08 |
| **3.** Προοδευτική 1 | 10 | 23 | 23-19 |
| **4.** Θησεύς Πειραιώς | 10 | 15 | 0 08-18 3 |
| **5.** Αργοναύτης Πειραιώς | 10 | 14 | 0 12-26 4 |
| **6.** Άρης Πειραιώς 2 | 10 | 13 | 0 09-29 4 |

**Σημειώσεις**:

1 Ο Εθνικός και η Προοδευτική προκρίθηκαν στο νότιο όμιλο του πανελλήνιου πρωταθλήματος.

2 Ο Άρης παρέμεινε στην Α΄ κατηγορία, αν και ηττήθηκε στον αγώνα διαβάθμισης από τον «Κεραμεικό», διότι οι σύλλογοι αυξήθηκαν σε 7.

3 Η βαθμολογία του Θησέα είναι η τελική, αλλά η διαφορά τερμάτων είναι για 7 αγώνες.

4 Οι βαθμολογίες των Αργοναύτη και Άρη είναι οι τελικές, αλλά οι διαφορές τερμάτων είναι για 9 αγώνες.

Β΄ κατηγορία
------------

«Κεραμεικός Νέου Φαλήρου», πρωταθλητής Β΄ ΕΠΣΠ 1940  

(4ος όρθιος από αριστερά, ο Νίκος Γόδας).
Το πρωτάθλημα κατέκτησε ο νεοφώτιστος «Κεραμεικός Νέου Φαλήρου», με 8 νίκες, 1 ισοπαλία, 1 ήττα και 35 τέρματα σε 10 αγώνες. Κατά τον τελευταίο, νίκησε 1-0 εντός έδρας στο Ποδηλατοδρόμιο Ν. Φαλήρου (μετέπειτα Καραϊσκάκης) τον ισόβαθμό του Πανελευσινιακό, ο οποίος όμως δικαιώθηκε σε ένσταση για την ήττα του από την Άμυνα και οι αντίπαλοι ισοβάθμησαν εκ νέου. Ακολούθησαν δύο αγώνες κατάταξης σε Ελευσίνα και Φάληρο, όπου επικράτησε ο «Κεραμεικός».

Το σωματείο αποτελούσε ανερχόμενη δύναμη, παρότι στην ΕΠΣΠ είχε ενταχθεί την προηγούμενη μόλις χρονιά (και προβιβάστηκε άμεσα ως πρωταθλητής Γ' κατηγορίας με 44-0 τέρματα!). Είναι χαρακτηριστικό ότι εκτός του τίτλου Β' Πειραιώς και της ανόδου (μέσω διαβάθμισης) στην Α', προκρίθηκε έως τον τελευταίο προκριματικό γύρο (φάση των 24) του κυπέλλου Ελλάδας 1939-40 αποκλείοντας τις Νεάπολις, Πανελευσινιακό της Β' ΕΠΣΠ και Άρη της Α', για να ηττηθεί σε επαναληπτική -μόνο- συνάντηση από την Προοδευτική, επίσης της ανώτερης κατηγορίας. Ο «Κεραμεικός», στελεχωμένος κυρίως με εργάτες της ομώνυμης βιομηχανικής Α.Ε. επί της οδού Πειραιώς, διέθετε για προπονήσεις ιδιόκτητο γήπεδο, αυτό του εργοστασίου, και πρόεδρο τον Ρένο Δαρρίγο (1906-1971), γιο του ιδιοκτήτη Αντώνη. Στην ομάδα θήτευσε ο Νίκος Γόδας, αργότερα επιθετικός του Ολυμπιακού και αγωνιστής της Εθνικής Αντίστασης. Η υπερδεκαετής ιστορία του συλλόγου (επίσημη ίδρυση το Μάρτιο του 1929, ενώ παλαιότερα ονομαζόταν *Ανίκητος*) έλαβε τέλος στην Κατοχή ή κατά την πρώτη μεταπολεμική περίοδο, όταν συνενώθηκε με τον γειτονικό ΠΑΟ Ατρόμητο Πειραιώς. Διατηρήθηκε το όνομα του δεύτερου, αλλά η θέση στην Α' κατηγορία ΕΠΣΠ του «Κεραμεικού».

* **Πρωταθλητής**: «Κεραμεικός Νέου Φαλήρου», άνοδος στην Α΄
* *Σύνθεση*: Αθανασόπουλος (τερμ.), Πατριάρχης, Αρώνης, Παυλίδης, Μπάχαρης, Ψυράκος, Γόδας, Παπαντωνίου, Ευγενιάδης, Θεοδώρου, Κασάπης, Πατριάρχης, Τογκελίδης, Χρυσούλης.

### Βαθμολογία

| Β΄ Κατηγορία (10 αγώνες) | Τέρματα |
| --- | --- |
| **1.** | **Κεραμεικός Νέου Φαλήρου1** | **27 β.** | **35-08** |
| 2. | Πανελευσινιακός 1 | 27 β. | 34-08 |
| 3. | Άμυνα Νικαίας |  |  |
| 4. | Νεάπολις |  |  |
| 5. | Ατρόμητος Καμινίων |  |  |
| 6. | ΑΕΚ Πειραιώς |  |  |

1 Αγώνες κατάταξης: **Κεραμεικός** - Πανελευσινιακός: 2-1 (Ελευσίνα) και ;;; (Ποδηλατοδρόμιον).

Γ΄ κατηγορία
------------

Στη Γ΄ Κατηγορία συμμετείχαν 5 σύλλογοι. Την επόμενη περίοδο, όλοι αγωνίστηκαν στο πρωτάθλημα της Β΄ κατηγορίας 1940-41. 

  


Γ΄ Κατηγορία  
Σύλλογοι που μετείχαν| ΑΠΟ «Φίλαθλοι» Πειραιώς |
| ΑΟ Παλαιάς Κοκκινιάς |
| Φαληρικός Σύνδεσμος |
| Φαληρική Ένωσις |
| Μοσχάτο |

Αναφορές
--------

1. ↑  απόντων των Βαγιακάκου και Αναματερού (*"Αυτός είναι ο Ολυμπιακός • Η ένδοξη ιστορία του δημοφιλούς συλλόγου"*, Πάνος Μακρίδης - Ευάγγελος Φουντουκίδης, *έκδοση εφημερ. «ΑΘΛΗΤΙΚΗ ΗΧΩ»*, Αθήνα 1957, σελ. 50
2. ↑  «εφημερ. «ΑΘΛΗΤΙΣΜΟΣ», 26/1/1940, ψηφιακή σελ. 25». Αρχειοθετήθηκε από το πρωτότυπο στις 4 Φεβρουαρίου 2016. Ανακτήθηκε στις 31 Δεκεμβρίου 2013.
3. ↑  «εφημερ. «ΑΘΛΗΤΙΣΜΟΣ», 24/4/1940, ψηφιακή σελ. 114». Αρχειοθετήθηκε από το πρωτότυπο στις 4 Φεβρουαρίου 2016. Ανακτήθηκε στις 31 Δεκεμβρίου 2013.
4. ↑  «Αρχίζουν την Κυριακή οι Αγώνες Πρωταθλήματος Γ΄ Κατηγορίας Πειραιώς», Αθλητισμός 23/2/1940 Αρχειοθετήθηκε 2020-09-18 στο Wayback Machine. ψ.σ.57

Πηγές
-----

* Ηλεκτρονικό αρχείο εφημερ. «ΑΘΛΗΤΙΚΗ ΗΧΩ».
* Ανδρέας Μπόμης, "Γκολ 2000 • Ένας αιώνας ποδόσφαιρο: αλμανάκ, ιστορία, σχόλια", Εκδόσεις Πελεκάνος, Αθήνα 2000 (ISBN 978-000-4000-05-3), σ. 238-239.
* Γεώργιος Πασαμήτρος, "Η ιστορία του πειραϊκού ποδοσφαίρου", εφημερ. «ΑΘΛΗΤΙΚΗ ΗΧΩ» 22-24 Μαρτίου 1951.
* Στατιστική ποδοσφαίρου.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Ένωση Ποδοσφαιρικών Σωματείων Πειραιά |
| --- |
|  |
| 
Κατάλογος ποδοσφαιρικών σωματείων Ε.Π.Σ. Πειραιά |
|  |
| Πριν την καθιέρωση των εθνικών κατηγοριών | 
1924-25  · 1925-26  · 1926-27  · 1927-28  · 1928-29  · 1929-30  · 1930-31  · 1931-32  · 1932-33  · 1933-34  · 1934-35  · 1935-36  · 1936-37  · 1937-38  · 1938-39  · 1939-40  · 1940-41  · 1941-42  · 1942-43  · 1943-44  · 1944-45  · 1945-46  · 1946-47  · 1947-48  · 1948-49  · 1949-50  · 1950-51  · 1951-52  · 1952-53  · 1953-54  · 1954-55  · 1955-56  · 1956-57  · 1957-58  · 1958-59 |
|  |
| Μετά την καθιέρωση των εθνικών κατηγοριών | 
1959-60  · 1960-61  · 1961-62  · 1962-63  · 1963-64  · 1964-65  · 1965-66  · 1966-67  · 1967-68  · 1968-69  · 1969-70  · 1970-71  · 1971-72  · 1972-73  · 1973-74  · 1974-75  · 1975-76  · 1976-77  · 1977-78  · 1978-79  · 1979-80  · 1980-81  · 1981-82  · 1982-83  · 1983-84  · 1984-85  · 1985-86  · 1986-87  · 1987-88  · 1988-89  · 1989-90  · 1990-91  · 1991-92  · 1992-93  · 1993-94  · 1994-95  · 1995-96  · 1996-97  · 1997-98  · 1998-99  · 1999-00  · 2000-01  · 2001-02  · 2002-03  · 2003-04  · 2004-05  · 2005-06  · 2006-07  · 2007-08  · 2008-09  · 2009-10  · 2010-11  · 2011-12  · 2012-13 · 2013-14 · 2014-15 · 2015-16 · 2016–17  · 2017–18  · 2018–19  · 2019–20  · 2020-21  · 2021-22  · 2022-23 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικό ποδόσφαιρο 1939-40 |
| --- |
|  |
| 
 ⇦ 1938-39  1940-41 ⇨  |
|  |
| Κύπελλα | 
* Κύπελλο
 |
|  |
| Εθνικά Πρωταθλήματα | 
* Πανελλήνιο πρωτάθλημα
 |
|  |
| Περιφεριακά Πρωταθλήματα | 
* Ε.Π.Σ. Αθηνών
* Ε.Π.Σ. Αιγαίου
* Ε.Π.Σ. Ανατολικής Μακεδονίας
* Ε.Π.Σ. Ευβοίας-Βοιωτίας
* ~~Ε.Π.Σ. Ηρακλείου~~
* Ε.Π.Σ. Θεσσαλίας
* Ε.Π.Σ. Μακεδονίας
* Ε.Π.Σ. Μεσσηνίας
* Ε.Π.Σ. Πατρών
* Ε.Π.Σ. Πειραιώς
* Ε.Π.Σ. Χίου
 |
|  |
| Σχετικά με τις εθνικές ομάδες | 
 |

 |